CELEX: C2006/010/25
Language: sl
Date: 2006-01-14 00:00:00
Title: Zadeva C-392/05: Predlog za sprejem predhodne odločbe na podlagi sklepa Symvoulio tis Epikrateias z dne  30. junija 2005  v zadevi Alevizos proti Ypourgos Oikonomikon

14.1.2006   
            
            
               SL
            
            
               Uradni list Evropske unije
            
            
               C 10/13
            
         Predlog za sprejem predhodne odločbe na podlagi sklepa Symvoulio tis Epikrateias z dne 30. junija 2005 v zadevi Alevizos proti Ypourgos Oikonomikon
   (Zadeva C-392/05)
   (2006/C 10/25)
   Jezik postopka: grščina
   Symvoulio tis Epikrateias je s sklepom z dne 30. junija 2005 v zadevi Alevizos proti Ypourgos Oikonomikon, ki ga je sodno tajništvo prejelo 31. oktobra 2005, Sodišču Evropskih skupnosti predložil predlog za sprejem predhodne odločbe.
   Symvoulio tis Epikrateias Sodišču predlaga, naj odloči o naslednjem vprašanju:
   „Ali za javne uslužbence in častnike, podčastnike in vojake oboroženih sil, za varnostne organe in pristaniško policijo, tako kot za druge delojemalce velja člen 6 Direktive Sveta 83/183/EGS in lahko pridobijo ‚običajno prebivališče‘ v drugi državi, kjer se zaradi izvrševanja službene naloge določenega trajanja nahajajo vsaj 185 dni v koledarskem letu, ali imajo v času trajanja njihove naloge v tej drugi državi še naprej običajno prebivališče v Grčiji, ne glede na to, da so svoje poklicne in osebne vezi prenesli v drugo državo?“